Heidi Heitkamp

Mary Kathryn «Heidi» Heitkamp (født 30. oktober 1955 i Mantador i Nord-Dakota) er en amerikansk jurist, forretningskvinne og politiker for Det demokratiske partiet. Hun ble valgt til senator for Nord-Dakota i 2012 etter hun slo den republikanske motkandidaten Rick Berg med snau margin. Hun var Attorney General (justisminister, statsadvokat) i Nord-Dakota fra  1992–2000. 

I 2000 tapte Heitkamp valget om å bli guvernør i Nord-Dakota. Hun har senere vært direktør for Dakota Gasification Company som omgjør kull til naturgass.

Under valgkampen for å bli ny senator for Nord-Dakota i 2012 framholdt hun seg selv som en uavhengig innstilt kandidat og markerte avstand fra Barack Obama. Hun støtter byggingen av oljeledningen Keystone Pipeline og var imot noen av Obamas foreslåtte tiltak for å begrense energiforbruket i USA.

Hun var den første kvinnen som representerer Nord-Dakota i Senatet. I 2018 tapte hun senatsvalget mot republikaneren Kevin Cramer.

Referanser

Eksterne lenker 
 
 
 
 

Jurister fra USA
Senatorer fra Nord-Dakota
Kvinnelige senatorer i USA
Personer fra Richland County i Nord-Dakota